เรื่องร้องเรียน: วันที่ 22 ธค  23:00 เหม็นกลิ่นขยะมากครับ ถึงบริเวณเลียบด่วนกาญจนา  ได้ยินว่าโรงงานมีการเปิดรับขยะทดลองระบบ รบกวนแก้ไขอย่างเร่งด่วนครับ
การดำเนินการของเจ้าหน้าที่: ตามที่ประชาชนร้องเรียนผ่านระบบ Application Traffy Fondue เมื่อ วันที่ 22 ธันวาคม 2565 เวลา 23.03น. รหัสรับเรื่อง2020-KLVKKX เรื่อง กลิ่นขยะเหม็นมากถึงบริเวณเลียบด่วนกาญจนา   เจ้าหน้าที่ศูนย์กำจัดมูลฝอยอ่อนนุชได้ลงพื้นที่ตรวจสอบบริเวณพื้นที่ที่มีผลกระทบจากกลิ่น พื้นที่ซอยอ่อนนุช 86 แขวงประเวศ เขตประเวศ  ทางศูนย์กำจัดมูลฝอยอ่อนนุชได้ดำเนินการแก้ไขปัญหาความเดือดร้อนอย่างเร่งด่วนและตรวจสอบการปฏิบัติงานของผู้รับจ้างอย่างเคร่งครัดดังนี้     ทางศูนย์ได้ตรวจสอบกรณีดังกล่าวแล้วและได้ดำเนินการดังนี้ 1.ให้ผู้รับจ้างจัดทำพื้นที่ในการรับขยะเป็นพื้นที่ปิดให้มิดชิด   ล้างทำความสะอาดโรงงานและบริเวณอาคารรับมูลฝอยทุกวันเพิ่มความถี่และปริมาณในการฉีดพ่นสารจุลินทรีย์ 2.ปรับเปลี่ยนเทคโนโลยีใหม่เข้ามาดำเนินการในการกำจัดขยะและการจัดการขยะเพื่อเป็นพลังงาน 3.มีการนำเครื่องคัดแยกขยะเศษอาหารเป็นแบบอย่างในตึกทำการของสำนักงาน 4.ปลูกต้นไม้เป็นแนวป้องกันกลิ่นเพื่อเป็นการป้องกันอย่างยั่งยืน
ความเห็นของผู้แจ้ง: เป็นคำตอบเก่าที่เอามาเล่าใหม่ซ้ำๆ วนไปวนมา ซึ่งเจ้าหน้าที่ที่เกี่ยวข้องทุกท่านก็ทราบว่าไม่ไใช่ความจริง และปัญหาไม่ได้รับการแก้ไขอย่างแท้จริง    ช่วงระหว่างการทดลองระบบรับขยะ กลิ่นขยะเพิ่มขึ้น เหม็นเป็นวงกว้าง ชาวบ้านหลายๆท่านก็ให้ข้อมูลว่าระบบที่ท่านปรับปรุงมันไม่ได้ผล    อย่าทำงานแต่สักแต่ว่าได้ทำ ถ้าคุณมีความจริงใจในการแก้ไขปัญหา คุณต้องยอมรับความจริงว่าคุณแก้ไขปัญหาเรื่องกลิ่น และ มลพิษทางอากาศไ่ม่ได้ ฉะนั้นคุณก็ไม่สมควรดำเนินการต่อ ปิดโรงงานไปครับ
พื้นที่: แขวงประเวศ เขตประเวศ กรุงเทพมหานคร